NumberNine เป็นร้านอาหารขนาดเล็กที่เอาตัวบ้านชั้นล่างมาตกแต่งเป็นร้านอาหาร หน้าร้านเป็นสวนปลูกต้นไม้ใหญ่ให้ร่มเงา ตัวร้านอยู่ในซอยในตัวอำเภอสูงเนิน หน้าร้านมีป้ายเลขเก้าสีขาวติดอยู่ที่ประตู เห็นได้ชัดเจน เมนูในร้านเป็นแค่กระดาษแผ่นเดียวให้เราเลือกว่าจะทานอะไรก็เขียนลงไปในกระดาษ เมนูส่วนใหญ่เป็นอาหารฝรั่งมีตั้งแต่ สปาเกตตี้ พิซซ่าและสเต็ก เมนูที่ได้ลองวันนี้ก็มี

สปาเกตตี้ขี้เมาหมู 59฿ ได้สปาเกตตี้ลวกมาค่อนข้างสุกไปหน่อย แต่เครื่องขี้เมาจัดมาแบบรสชาติจัดจ้าน หมูสับก็ให้มาเยอะ ได้รสชาติแบบไทยๆ

บรรยากาศในร้านก็ตกแต่งแบบร้านกาแฟมีทั้งโซฟาโต๊ะเตี้ยและโต๊ะกินข้าวให้เลือกนั่ง วันที่ไปร้านเปิดหน้าต่างมีฝนตกพร่ำๆ ให้บรรยากาศแบบชุมชื่นเย็นสบาย แต่สังเกตุเห็นว่าในร้านก็มีแอร์ติดตั้งอยู่ ถ้าอากาศร้อนทางร้านอาจจะเปิดแอร์ก็เป็นไปได้ ร้านนี้บรรยากาศดี อาหารรสชาติใช้ได้ในราคาแบบเบากระเป๋า อาหารก็มาเร็ว ไม่ต้องรอนาน พนักงานก็บริการดีให้ความเป็นกันเอง